CELEX: 62013TN0110
Language: sl
Date: 2013-02-23 00:00:00
Title: Zadeva T-110/13: Tožba, vložena 23. februarja 2013 – Republika Litva proti Evropski komisiji

4.5.2013   
            
            
               SL
            
            
               Uradni list Evropske unije
            
            
               C 129/23
            
         Tožba, vložena 23. februarja 2013 – Republika Litva proti Evropski komisiji
   (Zadeva T-110/13)
   2013/C 129/47
   Jezik postopka: litovščina
   
      Stranki
   
   
      Tožeča stranka: Republika Litva (zastopniki: D. Kriaučiūnas, R. Krasuckaitė in D. Skara)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Odločbo Evropske komisije št. FK/fa/D(2012) 1707818 z dne 10. decembra 2012 razglasi za nično, ker se opomin št. 3241213460, ki ji je priložen, nanaša na projekte, katerih izvajalci so v stečaju, Komisiji pa naj naloži vračilo 3 148 549,66 EUR;
            
         
               —
            
            
               Odločbo Evropske komisije št. FK/fa/D(2012) 1707818 z dne 10. decembra 2012 razglasi za nično, ker se opomin št. 3241213460, ki ji je priložen, nanaša na projekt št. P27010010, Komisiji pa naj naloži vračilo 1 060 560,56 EUR;
            
         
               —
            
            
               Evropski komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga, ki se nanašata na kršitev prava Evropske unije:
   
               1.
            
            
               Evropska komisija je s tem, da je sprejela izpodbijano odločbo in z Republiko Litvo ni delila izgube, nastale pri upravljanju sredstev SAPARD, in, v vsakem primeru, s tem, da o tej delitvi sploh ni odločala in da za zavrnitev navedene delitve izgub ni navedla nobenih razlogov, kršila člen 8(2) Uredbe št. 1258/1999 (1) v povezavi s členom 73(2) Uredbe št. 1605/2002 (2), členom 87 uredbe št. 2342/2002 (3) ter načelom lojalnega sodelovanja, določenim v členu 4(3) PEU.
            
         
               2.
            
            
               Evropska komisija je s tem, da ni pravočasno posredovala informacij o možnosti odpusta dolga in izbrisu upoštevne družbe iz seznama dolžnikov, kršila določbo o medsebojnem posvetovanju iz točke 7.7.4 dela F večletnega sporazuma o financiranju, ki sta ga leta 2001 sklenili Republika Litva in Evropska komisija in ki se nanaša na posebni program podpore za kmetijstvo in razvoj podeželja (SAPARD) (4), v povezavi z načelom lojalnega sodelovanja, določenim v členu 4(3) PEU.
            
         
      (1)  Uredba Sveta (ES) št. 1258/1999 z dne 17. maja 1999 o financiranju skupne kmetijske politike (UL, posebna izdaja v slovenščini, poglavje 3, zvezek 25, str. 414).
   
      (2)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL, posebna izdaja v slovenščini, poglavje 1, zvezek 4, str. 74; popravek
      UL L 99, 14.4.2007, str. 18).
   
      (3)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL, posebna izdaja v slovenščini, poglavje 1, zvezek 4, str. 145; popravek
      UL L 345, 28.12.2005, str. 35).
   
      (4)  Valstybės žinios, 29.8.2001, št. 74-2589.